
APEL DE SELECȚIE NR. 1/2018
MĂSURA M6.2/6A
Investiții în crearea și dezvoltarea de activități neagricole
1. Data lansării apelului de selecție: 18.06.2018
2. Data limită de depunere a proiectelor este 17.07.2018, ora 17:00, sau pana la depunerea proiectelor in valoare de 110% din suma alocata, dar nu mai putin de 5 zile lucratoare.
3. Locul şi intervalul orar în care se pot depune proiectele:
Dosarul Cererii de Finanţare care va conţine Cererea de Finanţare, însoţită de anexele tehnice şi administrative, conform listei documentelor din Ghidul Solicitantului va fi depus, în 2 exemplare format letric şi 2 exemplare scanate pe suport CD, la sediul GAL Ţara Gugulanilor, din Loc. Glimboca Nr. 405, com Glimboca, jud. Caraş- Severin în zilele lucrătoare ale săptămânii în intervalul orar 09:00 – 17:00 pe toată durata sesiunii de depunere a proiectelor. 
4. Alocarea totală a măsurii: 480.000,00 Euro
Fondul total disponibil alocat în această sesiune este in valoare de 480.000,00 Euro, cu următoarele precizări:
· Suma maximă nerambursabilă care poate fi acordată pentru finanțarea unui proiect este 100.000,00 Eur/proiect;
· Ponderea maximă a intensității sprijinului este stabilită astfel:
Intensitatea sprijinului public nerambursabil este de 70%
Intensitatea sprijinului nerambursabil poate fi de 90%, in urmatoarele cazuri:
· Pentru solicitantii care desfasoara activitati de productie, servicii medicale, sanitar-veterinare si agroturism
· Pentru fermierii/membri gospodariei agricole/ intreprinderi existente care isi diversifica activitatea de baza agricola prin dezvoltarea unor activitati neagricole.

5. Beneficiari eligibili:
· Micro-întreprinderi și întreprinderi mici existente din spațiul rural, care își propun activități neagricole, pe care pe care nu le-au mai efectuat până la data aplicării pentru sprijin; 
· Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia.
· Persoanele fizice autorizate – fermieri sau membri unei gospodarii agricole care isi propun activitati neagricole.
6. Modelul de Cerere de finanțare (versiune editabilă) pe care trebuie să-l folosească solicitanții, este disponibil în format electronic, la adresa www.galtaragugulanilor.ro, sectiunea Ghidul Solicitantului – Anexa_1 - Cererea de Finantare M 6.2/6A Investitii in crearea si dezvoltarea de activitati neagricole
7. Tipurile de acţiuni eligibile, conform fisei Masurii 6.2/6A – “Investiții in crearea si dezvoltarea de activitati neagricole”:
· Investiţii pentru producerea şi comercializarea produselor neagricole: 
- fabricarea produselor textile, îmbrăcăminte, articole de marochinarie, articole de hârtie şi carton; 
- fabricarea produselor chimice, farmaceutice; 
- activităţi de prelucrare a produselor lemnoase;
- industrie metalurgică, fabricare de construcţii metalice, maşini, utilaje şi echipamente; 
- fabricare produse electrice, electronice;
· Investiţii pentru activităţi meşteşugăreşti (activităţi de artizanat şi alte activităţi tradiţionale neagricole – olărit, brodat, prelucrare manuală a fierului, lânii, lemnului, pielii, etc); 
· Investiţii legate de furnizarea de servicii: 
- servicii medicale, sociale, sanitar-veterinare; 
[bookmark: _GoBack]- servicii de reparaţii maşini, unelte, obiecte casnice; 
- servicii de consultanţă, contabilitate, juridice, audit;
- activităţi de servicii în tehnologia informaţiei şi servicii informatice; 
- servicii tehnice, administrative, etc.
· Investiţii pentru infrastructură în unităţile de primire turistică tip pensiuni sau agro-pensiuni, parcuri pentru rulote, camping și tabere, proiecte de activităţi de agrement (dependente sau independente de o structura de primire agro-turistica cu functiuni de cazare), cu respectarea Ordinului ANT 65/2013, cu modificările şi completările ulterioare. Acestea se vor limita la capacitatea de cazare specifică structurii de primire turistică de tip pensiune agroturistică – maxim 8 camere. Investiţii pentru producţia de combustibil din biomasă (ex: fabricare de peleţi şi brichete) în vederea comercializării.
· Construcţia, extinderea şi/ sau modernizarea şi dotarea clădirilor;
· Achiziţionarea de instalaţii şi echipamente noi;   
8. Documentele pe care trebuie să le depună solicitantul odată cu depunerea proiectului, în conformitate cu fișa măsurii din SDL și Ghidul solicitantului elaborat de GAL pentru măsura 6.2/6A, sunt următoarele:
1. Studiul de Fezabilitate / Documentaţia de Avizare pentru Lucrări de Intervenţii / Memoriu justificativ (în cazul proiectelor fără construcții‐montaj), întocmite conform legislaţiei în vigoare privind conţinutului cadru al documentaţiei tehnico‐economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii. Conform prevederilor art.8 (3) (c) din HG 226/2015, pentru justificarea rezonabilităţii preţurilor pentru investiția de bază, proiectantul va avea în vedere prevederile HG 363/2010 privind aprobarea standardelor de cost pentru obiective de investiţii finanţate din fonduri publice, cu modificările şi completările ulterioare şi va menţiona sursa de preţuri folosită;
2. Situaţiile financiare pe ultimii 2, respectiv 3 ani (dupa caz, in functie de vechimea firmei) precedenti depunerii proiectului (bilanţ – formularul 10, contul de profit şi pierderi - formularul 20, formularele 30 și 40), înregistrate la Administraţia Financiară în care rezultatul operaţional (rezultatul de exploatare din contul de profit și pierdere - formularul 20) să fie pozitiv (inclusiv 0)

sau 2.2 Declaraţie privind veniturile realizate din Romania (200 sau 212, dupa caz) în anul precedent depunerii proiectului, înregistrată la Administraţia Financiară, însoțită de Anexele la formular în care rezultatul brut (veniturile să fie cel puţin egale cu cheltuielile) obținut în anul precedent depunerii proiectului să fie pozitiv (inclusiv 0) 
şi/sau 2.3 Declaraţia privind veniturile din activităţi Agricole (221 sau 212, dupa caz) impuse pe norme de venit, daca este cazul;

sau 2.4 Declaraţia de inactivitate înregistrată la Administraţia Financiară, în cazul solicitanţilor care nu au desfăşurat activitate anterior depunerii proiectului.

3. Documente pentru terenurile și/sau clădirile aferente realizarii investiției:
   3.1 Pentru proiectele care presupun realizarea de lucrări de construcție sau achiziția de utilaje/echipamente cu montaj, se va prezenta înscrisul care să certifice, cu o valabilitate de minim 10 ani, după caz:
a) Dreptul de proprietate privată 
Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum: 
- Actele juridice translative de proprietate, precum contractele de vânzare-cumpărare, donație, schimb, etc; 
- Actele juridice declarative de proprietate, precum împărțeala judiciară sau tranzacția; 
- Actele jurisdicționale declarative, precum hotărârile judecătorești cu putere de res-judecata, de partaj, de constatare a uzucapiunii imobiliare, etc. 
- Actele jurisdicționale, precum ordonanțele de adjudecare; 

b) Dreptul de concesiune
Contract de concesiune care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie. 
În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea. 
În cazul contractului de concesiune pentru terenuri, acesta va fi însoțit de o adresă emisă de concedent care să specifice: 
- suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces; 
- situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze. 

c) Dreptul de superficie 
Contract de superficie care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

3.2 Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanţare care să certifice, după caz:
a)	dreptul de proprietate privată,
b)	dreptul de concesiune,
c)	dreptul de superficie, 
d)	dreptul de uzufruct;
e)	dreptul de folosinţă cu titlu gratuit;
f)	împrumutul de folosință (comodat);
g)	dreptul de închiriere/locațiune.
De ex.: contract de cesiune, contract de concesiune, contract de locațiune/închiriere, contract de comodat
Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid. 
Înscrisurile menționate la punctul 3.2 se vor depune respectand una dintre cele 2 condiţii (situaţii) de mai jos: 
A. vor fi însoțite de: 
-Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului) 
SAU 
B. vor fi incheiate în formă autentică de către un notar public sau emise de o autoritate publica sau dobandite printr-o hotarare judecatoreasca. 
Atenție! Nu se acceptă documente cu încheiere de dată certă emise de către un notar public. 
Atenţie! În situaţia în care imobilul pe care se execută investiţia nu este liber de sarcini (ipotecat pentru un credit) se va depune acordul creditorului privind execuţia investiţiei şi graficul de
Clarificarea documentelor de proprietate de prezentat la depunerea Cererii de finanţare în cazul PFA,II, IF, care deţin în coproprietate soţ/soţie, terenul aferent investiţiei, în calitate de persoane fizice până la autorizarea conform OUG 44/2008: 
“În cazul solicitanţilor Persoane Fizice Autorizate, Intreprinderi Individuale sau Intreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de finanțare, documentul prin care a fost dobândit terenul de persoana fizică, conform documentelor de la punctul 3.1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR. Ambele documente vor fi încheiate la notariat în formă autentică. 
Aceste documente vor fi adăugate la Cererea de finanțare în câmpul ‘’Alte documente”

4. Extras din Registrul agricol – în copie cu ştampila primăriei şi menţiunea "Conform cu originalul" pentru dovedirea calităţii de fermier/ membru al gospodăriei agricole.
5. Copia actului de identitate pentru reprezentantul legal de proiect (asociat unic/asociat majoritar/administrator/PFA, titular II, membru IF).
6. Acte Constitutive ale Solicitantului: Actul Constituiv/Statut, si Certificatul de înregistrare sau Hotărârea tribunalului de pe lâgă ONRC / Încheiere privind înscrierea în registrul asociaţiilor şi fundaţiilor rămasă definitive, si Certificat constatator eliberat de ONRC sau Certificat de înregistrare în registrul asociaţiilor şi fundaţiilor;
7. Certificatul de atestare fiscala al solicitantului si reprezentantului legal.
8. Certificat de Urbanism, valabil la data depunerii Cererii de Finanţare, eliberat în condiţiile Legii 50/1991, modificată, completată şi republicată, privind autorizarea executării lucrărilor de construcţii –  dacă este cazul;
9. Aviz specific privind amplasamentul şi funcţionarea obiectivului eliberat de ANT pentru construcţia/modernizarea sau extinderea structurilor de primire turistice cu funcţiuni de cazare sau restaurante clasificate conform Ordinului 65/2013 și în conformitate cu Ordonanţa de Urgenţă nr. 142 din 28 octombrie 2008. 
10. Certificat de clasificare eliberat de ANT pentru structura de primire turistică cu funcţiuni de cazare sau restaurante clasificate conform Ordinului 65/2013 și în conformitate cu Ordonanţa de Urgenţă nr. 142 din 28 octombrie 2008 (în cazul modernizării/extinderii).
11. Declaraţie privind încadrarea întreprinderii în categoria întreprinderilor mici şi mijlocii (Anexa 14) Aceasta trebuie să fie semnată de persoana autorizată să reprezinte întreprinderea.
12. Declaraţie pe propria răspundere a solicitantului privind respectarea regulii de cumul a ajutoarelor de minimis (Anexa 15)
13. Declaraţie pe propria răspundere a solicitantului cu privire la neîncadrarea în categoria "firma în dificultate", semnată de persoana autorizată să reprezinte întreprinderea, conform legii. (Anexa 18)
14. Declaratie pe proprie răspundere a reprezentantului legal al solicitantului de raportare catre GAL (conform Anexa 9 la Ghidul Solicitantului);
15. Declaraţie pe propria răspundere a solicitantului ca nu a beneficiat de servicii de consiliere prin M 02 (Anexa 17)
16. Declaraţie pe propria răspundere a solicitantului privind infiintarea si mentinerea locurilor de munca prevazute prin proiect (Anexa 10 din Ghidul solicitantului) 
17. Declaraţie pe propria răspundere a solicitantului privind incadrarea proiectului in alta masura din PNDR(Anexa 11din Ghidul solicitantului) 
18. Declaraţie pe propria răspundere a solicitantului privind includerea investitiei in circuitul turistic, daca este cazul (Anexa 8 din Ghidul solicitantului)
19. Declaraţie pe propria răspundere a solicitantului privind inregistrarea in Registrul debitorilor (Anexa 12 din Ghidul solicitantului)
20. Declaraţie pe propria răspundere a solicitantului privind rezilierea contractului de finantare (Anexa 13 din Ghidul Solicitantului)
21. Declarație expert contabil din care să reiasă că în anul precedent depunerii Cererii de finanțare solicitantul a obținut venituri de exploatare, veniturile din activitățile agricole reprezentând cel puțin 50% din acestea, daca este cazul.
22. Certificatul de Cazier judiciar al solicitantului si reprezentantului legal.
23. Certificatul de Cazier fiscal al solicitantului si reprezentantului legal.
24. Alte documente justificative, daca este cazul.	
	ATENŢIE! Documentele trebuie să fie valabile la data depunerii Cererii de Finanțare, termenul de valabilitate al acestora fiind în conformitate cu legislaţia în vigoare.



9. Cerințele de conformitate și eligibilitate pe care trebuie să le indeplinească solicitantul.  Metodologia de verificare a acestora
	Pentru toate proiectele evaluate la nivelul GAL, evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor și vor acorda punctajele aferente fiecărei cereri de finanțare conform criteriilor de selectie.
Se va avea în vedere aplicarea criteriilor de eligibilitate și de selecție specifice fiecărei măsuri din SDL, prevăzute în fișele tehnice ale măsurilor din cadrul strategiei, precum și criteriile generale de eligibilitate, valabile pentru tipul de proiect depus.
Toate verificările efectuate de catre evaluatori, se realizează pe baza analizarii documentelor solicitantului, în baza unor fișe de verificare elaborate la nivelul GAL, datate și semnate de experții evaluatori, cu respectarea principiului de verificare ”4 ochi” și confidențialitatea datelor din cadrul proiectului.
Fiecare persoană implicată în procesul de evaluare și selecție a proiectelor de la nivelul GAL (Evaluatori, membri Comitetului de Selecție și membri ai Comisiei de Soluționare a Contestațiilor) are obligația de a respecta prevederile OUG Nr.66/2011, cu modificările și completările ulterioare, privind evitarea conflictului de interese și prevederile Cap. XII al SDL – ”Descrierea mecanismelor de evitare a posibilelor conflicte de interese conform legislației naționale”. În acest sens, premergător procesului de evaluare și selecție a proiectelor, toți membrii vor completa și semna o declarație de evitare a conflictului de interese, confidențialitate și imparțialitate. Dacă la următoarele întruniri ale Comitetului de Selecție, în componența acesteia apar membri noi, vor semna și acestia o declarație în acest sens.



· Verificarea conformitatii:
Verificarea încadrării Cererii de finanțare se se va face de către GAL Țara Gugulanilor și vizează controlul documentelor depuse de Către solicitant, pe baza Formularului Fișa de verificare a conformității F_01, elaborată de GAL Ţara Gugulanilor și publicata pe site-ul www.galtaragugulanilor.ro.
Pentru conformitate, se va verifica daca:
1) Dosarul Cererii de Finanțare este prezentat în format tipărit şi electronic, în numărul de exemplare solicitat;
2) Anexele tehnice si administrative solicitate sunt in prezentate in forma ceruta si în termen de valabilitate;
3) Fiecare exemplar din Cererea de Finanţare a fost legat, paginat şi opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detaşarea şi/sau înlocuirea documentelor;
4) Copiile documentelor originale care rămân în posesia solicitantului (ex: act de proprietate, etc), conţin menţiunea „Conform cu originalul”, respectiv exemplarul – copie are înscris pe copertă, în partea superioară dreaptă, menţiunea «COPIE».

In urma verificarilor, evaluatorii emit Fişa de Verificare a Conformităţii în aceeași zi, respectiv la data inregistrarii Cererii de Finantare. Solicitantul are obligaţia de a lua la cunoştinţă prin semnarea Fişei de Verificare a Conformităţii. În cazul în care solicitantul nu doreşte să semneze de luare la cunoştinţă, evaluatorul va consemna acest fapt pe Fişa de Verificare a Conformităţii prin menţiunea “Solicitatul refuză să semneze”.
In urma verificarii conformității Cererii de Finanțare, pot exista două variante: 
· Cererea de Finanţare este declarată conformă, caz în care se va trece la următoarea etapă de verificare, a eligibilitatii;
· Cererea de Finanţare este declarată neconformă, caz în care un exemplarul original al cererii de finanțare va fi restituit solicitantului pe baza unui proces-verbal de restituire, încheiat în 2 exemplare, semnat de ambele părți. În acest caz, proiectul poate fi redepus in cadrul aceluiasi Apel de Selectie, cu documentația pentru care a fost declarat neconform, refăcută. Aceeași cerere de finanțare poate fi depusă de maximum două ori, în cadrul aceluiași Apel de Selecție. În cazul în care concluzia verificării conformității este de două ori „neconform”, Cererea de Finanțare se returnează solicitantului, iar acesta poate redepune proiectul la următorul Apel de selecție lansat de GAL.

Cererile de Finanţare declarate neconforme pot fi corectate/completate și redepuse de către solicitanți în cadrul aceluiasi Apel de Selectie – dacă sesiunea mai este deschisă – sau în cadrul următorului Apel de Selectie lansat de GAL pentru aceeași măsură. 
Aceeaşi Cerere de Finanţare poate fi declarată neconformă de maximum două ori în cadrul unui apel de selecție al proiectelor.
Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiuni de depunere a proiectelor.
La nivelul GAL Ţara Gugulanilor se va arhiva documentația aferentă cererii de finanțare, conform procedurii interne de arhivare.

· Verificarea eligibilitatii:
Verificarea eligibilității Cererii de Finanţare şi a anexelor acesteia, se realizează pe baza Fișei de Verificare a Eligibilității (F_02), elaborată de GAL Ţara Gugulanilor și publicata pe site-ul www.galtaragugulanilor.ro.

Pentru eligibilitate Evaluatorii GAL, vor verifica:
1) Incadrarea corecta a obiectivelor proiectului;
2) Indeplinirea conditiilor de eligibilitate ale acțiunilor propuse in cadrul proiectului;
3) Indeplinirea conditiilor de eligibilitateale ale solicitantului si proiectului;
4) Indeplinirea conditiilor de eligibilitate ale cheltuielilor prevăzute în proiect (bugetul indicativ, planul financiar).

· [bookmark: _Toc498050847]Solicitarea de informatii suplimentare:
Asociația GAL Ţara Gugulanilor îşi rezervă dreptul de a solicita informații si/sau documente suplimentare, prin intocmirea Fisei de Informatii Suplimentare (F_03), dacă pe parcursul verificărilor se constată că este necesar, fără înlocuirea documentelor obligatorii la depunerea Cererii de Finanțare. Răspunsul solicitantului privind informațiile suplimentare va fi de maximum 5 zile lucratoare, de la data primirii Fișei de Informații Suplimentare.
Cazurile în care expertul evaluator poate solicita informaţii suplimentare sunt următoarele: 
· În cazul în care documentaţia tehnico‐economică (Memoriul Justificativ / Studiul de Fezabilitate / Documentatia de Avizare pentru Lucrari de Intervenţii conţine informaţii insuficiente pentru  clarificarea unui criteriu de eligibilitate sau există informaţii contradictorii în interiorul ei, ori faţă de cele menţionate în Cererea de Finanţare;
· În caz de suspiciune privitoare la amplasamentul investiţiei, se poate solicita extras de Carte Funciară şi în situaţiile în care nu este obligatorie depunerea acestui document;
· În cazul în care avizele, acordurile, autorizaţiile au fost eliberate de către autorităţile emitente într‐o formă care nu respectă protocoalele încheiate între AFIR și instituţiile respective; 
· În cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută corect;
· Alte situații temeinic justificate de către experții GAL Ţara Gugulanilor. 
Informațiile transmise de solicitant în răspunsul la informaţii suplimentare dar nesolicitate de expert, nu vor fi luate în considerare la evaluarea proiectului. Nu se vor lua în considerare clarificările de natură să modifice datele inițiale ale proiectului depus. Clarificările admise de GAL vor face parte integrantă din Cererea de finanțare și vor fi luate în considerare și de experții AFIR, în cazul în care proiectul va fi selectat.
De asemenea, in situația în care, verificarea îndeplinirii unuia sau mai multor criterii de eligibilitate presupune utilizarea de către experții evaluatori ai GAL, a unor documente / baze de date de uz intern ale Agenției (de ex.: Registrul electronic al cererilor de finanțare, Registrul debitorilor, Buletinul Procedurilor de Insolvență etc.), se va proceda astfel:
· GAL va transmite o solicitare către OJFIR de care aparține, prin care va solicita informațiile menționate în cadrul fișelor de evaluare specifice, necesare evaluării proiectelor;
· experții Serviciului LEADER și Investiții Non-agricole din cadrul OJFIR vor efectua verificările prin accesarea documentelor / bazelor de date ale AFIR și vor comunica GAL rezultatele în termen de maxim 2 (două) zile de la data înregistrării solicitării, prin intermediul unei adrese de transmitere, Formularul nr .2 din Secțiunea II – „Formulare” din cadrul prezentului Manual de procedură.

· [bookmark: _Toc498050848]Verificarea pe teren a cererilor de finanțare:
De asemenea, în etapa de evaluare a eligibilitatii proiectului, exceptând situația în care în urma verificării documentare a condițiilor de eligibilitate este evidentă neeligibilitatea Cererii de Finanțare, dacă se consideră necesar, experții evaluatori pot efectua vizite în teren în scopul asigurării că datele și informațiile cuprinse în anexele tehnice și administrative corespund cu elementele existente pe amplasamentul propus, în sensul corelării acestora. Se va verifica astfel concordanta informațiilor cuprinse în anexele tehnice și administrative ale documentatiei Cererii de Finațare cu realitatea de pe teren, pentru a se obține o decizie rezonabilă privind corectitudinea încadrării în criteriile de eligibilitate și selecție. Evaluatorul GAL va bifa dacă cele observate în cursul verificării pe teren corespund sau nu corespund cu informatiile prezentate in documentele aferente Cererii de Finanţare.
În cazul în care proiectul face obiectul controlului pe teren, solicitantul va fi notificat cu privire la acest aspect, iar in urma vizitei acestuia i se va înmâna o copie a Fișei de Verificare pe Teren (F_04), intocmita la data efectuarii vizitei, in care va fi consemnat rezultatul vizitei precum si rubrica Observații dacă este cazul.
În situatia în care, evaluatorii stabilesc, că proiectul necesită verificarea pe teren, atunci Fișa de Verificare a Eligibilității se emite numai dupa realizarea vizitei pe teren. 
În urma verificărilor eligibilitatii Cererii de Finantare, pot exista următoarele situații: 
· proiectul este eligibil, caz în care proiectul va trece la etapa de verificare a criteriilor de selecție;
· proiectul este neeligibil, caz în care, dupa definitivarea Raportului de Secetie Intermediar, solicitantul va fi înștiințat cu privire la acest aspect prin transmiterea unei Notificari (F_06), in care vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În acest caz, un exemplar al Cererii de Finanțare (copie) va putea fi restituit solicitantului la cererea acestuia prin reprezentantul legal, pe baza unui proces-verbal de restituire, încheiat în 2 exemplare, semnat de ambele părți. Al doilea exemplar al Cererilor de Finanțare (originalul) declarate neeligibila, va rămâne la GAL, pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.). 
Cererile de Finanţare declarate neeligibile pot fi corectate/completate și redepuse de către solicitant în cadrul următorului apel de selecție lansat de GAL Ţara Gugulanilor  pentru aceeași măsură.

· Criterii de eligibilitate si metodologia de verificare:
Operațiunile implementate prin LEADER vor îndeplini cel puțin condițiile generale de eligibilitate prevăzute în Regulamentul (UE) nr. 1305/2013, Regulamentul (UE) nr. 1303/2013 și cele prevăzute în cap. 8.1 din PNDR, inclusiv regulile de minimis (dacă este cazul) și să contribuie la atingerea obiectivelor stabilite în SDL. Valoarea proiectului trebuie să fie fundamentată în raport cu durata, acțiunile și rezultatele proiectului și categoriile de cheltuieli să fie încadrate corect în bugetul indicativ. Costurile prevăzute în proiect trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ‐ calitate şi al rentabilităţii.
În conformitate cu prevederile art. 60 din Regulamentul (CE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014‐ 2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s‐ au efectuat plăți. 

În conformitate cu prevederile din fișa măsurii M6.2/6A, vor fi respectate minim următoarele condiții de eligibilitate, completate cu cele din PNDR 2014-2020:

· Solicitantul trebuie să facă parte din categoria beneficiarilor eligibili;
· Solicitantul nu trebuie să fie în în dificultate în conformitate cu legislația în vigoare;
· Solicitantul trebuie să demonstreze capacitatea de a asigura co-finanţarea investiţiei;
· Codul CAEN aferent activitații pentru care se solicită finanțare este înscris în Certificatul Constatator la data depunerii proiectului
· Viabilitatea economică a investiţiei trebuie să fie demonstrată pe baza prezentării unei documentaţii tehnico-economice;
· Investiția este eligibilă dacă solicitantul are sediul social si punct de lucru pe terioriul GAL Ţara Gugulanilor, iar investiția se va realiza pe teritoriul GAL Ţara Gugulanilor.

Condițiile de eligibilitate din Fișa Măsurii 6.2/6A se completează cu condițiile generale de eligibilitate a tipurilor de operațiuni prevăzute în legislația europeană, Cap. 8.1 din PNDR 2014-2020, HG 226/2015 privind stabilirea cadrului general de implementare a măsurilor Programului Național de Dezvoltare Rurală din FEADR și de la bugetul de stat și legislația națională:

· Solicitantul are un proiect selectat pentru finanţare în aceeaşi sesiune continuă, dar nu a încheiat contractul cu AFIR, deoarece nu a prezentat în termen dovada cofinanțării solicitată prin Notificarea privind selectarea cererii de finanţare şi semnarea contractului de finanţare?
· Solicitantul nu este înregistrat în Registrul debitorilor AFIR, atât pentru Programul SAPARD, cât și pentru FEADR
· Solicitantul şi-a însuşit în totalitate angajamentele asumate în CF - Declaraţiile pe proprie răspundere 
· Investiţia trebuie să se încadreze în cel puţin una din acţiunile eligibile prevăzute prin Fișa Măsurii din SDL
· Investiția va respecta legislaţia în vigoare din domeniul: sănătății publice, sanitar-veterinar și de siguranță alimentară;

10. Criteriile de selectie
Verificarea criteriilor de selecție se realizează pentru toate Cererile de Finanțare declarate eligibile, pe baza Fișei de Verificare a Criteriilor de Selectie (F_05), elaborată de GAL Ţara Gugulanilor și publicata pe site-ul www.galtaragugulanilor.ro.

Punctajul fiecărui proiect se va calcula în baza informațiilor furnizate de solicitant în Cererea de Finanțare, documentelor atașate acesteia (inclusiv a informatiilor si/sau documentelor suplimentare admise in urma solicitarilor de informatii si/sau documente suplimentare) precum și în baza punctajelor aferente criteriilor de selecție stabilite în Ghidul Solicitantului.
Fișa de Verificare a Criteriilor de Selecție va fi completată și semnată, pentru toate proiectele declarate eligibile, de către 2 experti evaluatori ai GAL care participă la procesul de evaluare.

Punctajul aferent fiecărui criteriu de selecție s-a stabilit, cu aprobarea Adunării Generale a Asociațiilor/ Consiliul Director al GAL Țara Gugulanilor. Punctajul minim al unui proiect pentru a fi admis la finanțare in cadrul Masurii 6.2/6A “Investiții în crearea si dezvoltarea de activitati neagricole”, este de 15 puncte.
Pentru proiectele cu același punctaj, departajarea se face conform criteriilor de departajare aferente măsurii 6.2/6A “Investiții în crearea si dezvoltarea de activitati neagricole” .
În cadrul Memoriului Justificativ/Studiului de fezabilitate/Documentaţiei de Avizare pentru Lucrări de Intervenţii va fi demonstrata modalitatea de îndeplinire a criteriilor de selecție. Proiectele eligibile vor fi punctate în acord cu criteriile de selecție menționate anterior. 
Verificarea criteriilor de selecție se realizează pe baza Fișei de verificare a criteriilor de selecție, aferentă Măsurii 6.2/6A, elaborată de GAL Ţara Gugulanilor, disponibilă pe site-ul www.galtaragugulanilor.ro. Rezultatele verificării și evaluării criteriilor de selecție se consemnează în Fișa de verificare.

Toate activitățile pe care solicitantul se angajează să le efectueze prin investiție atât la faza de implementare a proiectului cât și in perioada de monitorizare, pentru care a primit punctaj la selecție, devin condiții obligatorii.
În cazul în care la verificarea cererilor de plată sau în perioada de monitorizare, se constată că aceste condiții nu sunt respectate, plățile vor fi sistate, eventualele plăți efectuate vor intra în procedură de recuperare iar contractul va fi reziliat.

Selecţia proiectelor se efectuează de către GAL, conform etapelor prevăzute în Cap. XI al SDL – „Proceduri de evaluare şi selecţie a proiectelor depuse în cadrul SDL”, disponibil la adresa www.galtaragugulanilor.ro.

	Proiectele eligibile al caror punctaj depaseste pragul minim corespunzator, vor fi înaintate Comitetului de Selecție impreuna cu Raportul de Evaluare. Proiectele al căror punctaj va fi stabilit, în urma evaluării, sub punctajul minim aferent acestei măsuri, vor fi declarate neeligibile și nu vor mai intra în etapa de selecție.



După încheierea etapelor de verificare a conformității, eligibilității și criteriilor de selecție, a tuturor proiectelor depuse în cadrul apelului/sesiunii de proiecte, evaluatorii GAL vor intocmi un Raport de Evaluare (RE), care va conține urmatoarele informatii:
· denumirea măsurii;
· numărul și data avizării apelului de selecție;
· perioada apelului de selecție;
· bugetul alocat apelului de selecție;
· numele/denumirea si sediul solicitanților;
· titlul proiectului;
· situatia conformitatii proiectului si motivele eventualei neconformitati;
· situatia eligibilitatii proiecului si motivele eventualei neeligibilitati;
· punctajul proiectului;
· starea proiectului (retras, neconform, neeligibil, eligibil)
· situatia unui potential conflict de interese, prin consemnarea daca solicitantul are sau nu calitatea de membru in GAL Tara Gugulanilor;
· numărul total de proiecte depuse si valoarea totala eligibila a acestora;
· numarul de proiecte retrase;
· numărul de proiecte neconforme;
· numărul de proiecte neeligibile;
· numărul de proiecte eligibile si valoarea totală eligibilă a acestora.

	Raportul de Evaluare se emite în maxim 20 de zile lucratoare de la incheierea sesiunii/apelului Masuri de finantare 6.2/6A” Investiții în crearea si dezvoltarea de activitati neagricole” si se inainteaza Presedintelui GAL, care, prin secretariatul GAL va convoca intrunirea Comitetului de Selecție. Totodata, Raportul de Evaluare va fi publicat pe site-ul GAL www.galtaragugulanilor.ro, dupa aprobarea acestuia in Comitetul de Selectie.
Proiectele eligibile al caror punctaj depaseste pragul minim, vor fi înaintate Comitetului de Selecție impreuna cu Raportul de Evaluare. Proiectele al căror punctaj va fi stabilit, în urma evaluării, sub punctajul minim aferent aceste măsuri vor fi declarate neeligibile și nu vor mai intra în etapa de selecție.


11. Procedura de selectie aplicata de Comitetul de Selectie. Procedura de evaluare a contestatiilor
Procedura de selectie aplicata este in conformitate cu Cap. XI al SDL – ”Procedura de evaluare și selecție a proiectelor depuse în cadrul SDL” aprobată de către DGDR AM PNDR, inclusiv etapa de solutionare a contestatiilor si cu Ghidul de implementare al submasurii 19.2 “Sprijin pentru implementarea actiunilor in cadrul Strategiei de Dezvoltare Locala” si este publicata pe site-ul GAL Tara Gugulanilor, www.galtaragugulanilor.ro.
Comitetul de Selecţie al proiectelor reprezintă organismul tehnic cu responsabilitaţi privind selectarea pentru finanţarea proiectelor depuse în cadrul masurilor Strategiei de Dezvoltare Locală.
În baza Raportului de Evaluare, Presedintele GAL convoca prin secretariatul GAL, întrunirea Comitetului de Selecție, ținând cont de politica de evitare a conflictului de interese.
În condiţiile în care o persoana desemnată în Comitetul de Selecţie nu poate participa din motive obiective la lucrarile unei sesiuni de selecţie, înlocuirea acestuia se face de catre Preşedintele GAL prin convocarea supleantului care va prelua atributiile titularului. Dacă nici membrul suplenat nu poate participa la întîlnire, atunci deleagă alt membru suplenat. În cazul a trei absenţe consecutive ale unui membru acesta va fi exclus, urmînd sa fie înlocuit de suplenat prin Hotărarea Comitetului Director al GAL.
Totodata, GAL Ţara Gugulanilor va transmite către CDRJ Hunedoara invitația de participare la întrunirea Comitetului de Selecție.
Comitetul de Selecție este format din 7 membri ai Parteneriatului cu drept de vot (unul din partea UAT si 6 reprezentanti ai mediului de afaceri). Pentru fiecare membru al Comitetului de Selecție există cate un membru supleant. Membri (atat membri de drept, cat si supleanti) din cadrul Comitetului de Selectie si din Comisia de Solutionarea Contestatiilor, vor fi numiti si/sau inlocuiti (dupa caz) prin Hotarare/Decizie a Consiliului Director al GAL Tara Gugulanilor.
In conformitate cu prevederile cap. XI din SDL, GAL Tara Gugulanilor, atributiile Comitetului de Selectie sunt, urmatoarele:
· de a respecta întocmai regulile stabilite în cadrul prezentului set de proceduri;
· de a respecta confidenţialitatea lucrarilor si imparţialitatea în adoptarea deciziilor;
· de a studia rapoartele de evaluare şi de a selecta proiectele care vor fi finanţate;
· consemnarea de catre secretar în minute si rapoarte a deciziilor adoptate în Comitetului de Selecţie şi Comisiei de Contestaţi.
In cadrul procesului de selecție al proiectelor, se va aplica regula „dublului cvorum”, respectiv pentru validarea voturilor, este necesar ca în componenta Comitetului de Selectie să fie prezenți cel puțin 50% din membri, din care peste 50% să fie reprezentanti ai mediului privat si societatea civila, organizațiile din mediul urban reprezentând mai puțin de 25%. De asemenea în componența Comitetului de Selecție nu va exista un grup de interese dominant, care să dețină mai mult de 49% din drepturile de vot. Pentru transparența procesului de selecție a proiectelor, la aceste selecții va lua parte și un reprezentant al Ministerului Agriculturii și Dezvoltării Rurale, din cadrul Compartimentului de Dezvoltare Rurală Județeană. Dacă unul dintre membrii Comitetului de Selecție constată că se află într-o situație de conflict de interese în raport cu unul dintre solicitanții proiectelor depuse pentru finantare, acesta nu are drept de vot și nu va participa la întâlnirea comitetului respectiv, fiind inlocuit de un membru supleant. De asemenea, dacă unul din proiectele depuse pentru selecție aparţine unuia din membrii Comitetului de Selecție, sau a unuia dintre angajații GAL implicați în evaluarea proiectelor, persoana în cauză va respecta criteriile referitoare la posibilele conflicte de interese, descrise la capitolul XII a SDL GAL Tara Gugulanilor.
Proiectele declarate eligibile, din cadrul Raportului de Evaluare, vor fi selectate de catre Comitetul de Selecție într-o intalnire comuna, care va reuni si Experții Evaluatori din cadrul GAL Ţara Gugulanilor (minim 2) – acestia din urma neavand drept de vot, ci rolul de a oferi suport si informatii suplimentare membrilor Comitetului de Selectie. Totodata, Raportul de Evaluare este semnat de catre toti membri Comitetului de Selectie prezenţi si este aprobat de catre Preşedinte în vederea publicarii pe site-ul GAL.
	Astfel, dupa efectuarea evaluării proiectelor de către Evaluatorii GAL, Comitetul de Selecție va lua decizia finală in privinta proiectelor ce urmeaza a fi finantate, luând în considerare atat criteriile de selecție, cat si masura in care proiectele selectate răspund obiectivelor propuse în SDL, asigurandu-se ca implementarea acestora reprezintă o prioritate în vederea implementării strategiei, respectiv ca se încadreaza în planul financiar al GAL Tara Gugulanilor.



	Proiectele care nu corespund obiectivelor și priorităților stabilite în SDL a GAL Tara Gugulanilor, pe baza căreia GAL a fost selectat, nu vor fi selectate în vederea finanțării.



	Selecția proiectelor eligibile se face în ordinea descrescătoare a punctajului de selecţie, în cadrul alocării disponibile pentru fiecare masura de finantare. În cazul proiectelor cu acelaşi punctaj, departajarea acestora se face conform criteriilor de departajare menționate în ghidul fiecarei masuri de finantare in parte.


· [bookmark: _Toc498050852]Raportul de Selecție Intermediar:
După încheierea etapelor de Evaluare respectiv de Selecţie, Comitetul de Selecţie elaborează şi aprobă un Raport de Selecţie Intermediar (RSI), care se publică pe pagina de web a GAL Tara Gugulanilor (www.galtaragugulanilor.ro) in secțiunea Rapoarte de Selecție. Lista proiectelor incluse în Raportul de Selecție Intermediar, se ordonează în ordinea descrescătoare a punctajului de selecţie si mai departe in baza urmatoarelor criterii de departajare, până la incidența alocării financiare aferente fiecarei sesiuni de depunere.
In termen de maxim 2 zile lucratoarea de la intocmirea Raportului de Selecție Intermediar, acesta se publică pe site-ul GAL Ţara Gugulanilor. Totodata, se transmite solicitanților, în aceeași zi sau cel târziu în ziua următoare, Notificare cu privire la eligibilitatea/neeligibilitatea Cererii de Finanțare (F_06), în care vor fi indicate punctajul obținut pentru fiecare criteriu de selecție precum şi cauzele care au condus la neselectarea proiectului (dacă este cazul).

	Intreaga corespondenta transmisa solicitantilor (transmiterea forumularelor F_03, F_06, F_07 si F_08), se va realiza prin poștă, cu confirmare de primire.


[bookmark: _Toc498050853]Procedura de verificare a contestatiilor
Solicitanții au dreptul de a contesta, rezultatul evaluarii în termen de maxim 5 zile lucrătoare de la primirea Notificării. Contestațiile se depun în scris, la sediul asociației GAL Ţara Gugulanilor din Comuna Glimboca Nr. 405, jud. Caraş-Severin. Contestația trebuie să fie semnată de către reprezentantul legal / imputernicit, al solicitantului. 
Verificarea contestaţiilor se realizează de către Comisia de Contestatii, pentru măsurile delegate conform procedurii de evaluare care a stat la baza evaluării şi scorării proiectului în cauză.
Comisia de Contestatii este alcatuita din 3 membri (un reprezentat al unui UAT si doi reprezentanti ai mediului privat), după cum urmează: un preşedinte (din partea UAT), un secretar (din mediul privat), un membru (din partea mediului privat). Pentru fiecare funcţie în parte este prevazut cate un suplenat. 
În condiţiile în care o persoana desemnată în Comisia de Contestatii nu poate participa din motive obiective la lucrarile unei sesiuni de verificare a contestatiilor, înlocuirea acestuia se face de catre Preşedintele GAL prin convocarea supleantului care va prelua atributiile titularului. Dacă nici membrul suplenat nu poate participa la întîlnire, atunci deleagă alt membru suplenat. În cazul a trei absenţe consecutive ale unui membru, acesta va fi exclus, urmînd sa fie înlocuit de suplenat prin Hotărarea Comitetului Director al GAL.
	În mod obligatoriu, contestaţiile vor fi analizate de către alte persoane care nu au participat la evaluarea/selectia iniţială a proiectelor.


In conformitate cu prevederile cap. XI din SDL, GAL Tara Gugulanilor, atributiile Comisiei de Contestatii sunt, urmatoarele:
· de a respecta întocmai regulile stabilite în cadrul prezentului set de proceduri;
· de a respecta confidenţialitatea lucrarilor si imparţialitatea în adoptarea deciziilor;
· de a studia rapoartele de evaluare şi de a selecta proiectele care vor fi finanţate;
· consemnarea de catre secretar în minute si rapoarte a deciziilor adoptate în Comitetului de Selecţie şi Comisiei de Contestaţi.
Vor fi considerate contestaţii şi analizate în baza prezentei proceduri, doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă / valoarea sau intensitatea sprijinului public acordat pentru proiectul depus. 
În etapa de verificare a contestatiei si a documentelor justificative aferente acesteia, Comisia de Contestaţii poate solicita GAL copii ale unor documente justificative suplimentare din dosarul cererii de finanţare sau după caz, consultarea întregului dosar aferent cererii de finanţare. 
Termenul de analizare a tuturor contestaţiilor inregistrate, este de 5 zile lucratoare de la expirarea termenului maxim de depunere a contestaţiilor şi poate fi prelungit cu încă maxim 3 zile lucrătoare, dacă la nivelul departamentului tehnic al GAL-ului se analizează contestaţii depuse pe două sau mai multe măsuri, dacă numărul de contestaţii depuse este foarte mare, sau dacă perioada de analiză a contestaţiilor se suprapune cu sesiuni de verificare.
In urma analizării contestatiilor, Comisia de Contestații va intocmi un Raport de Soluționare a Contestațiilor, numit in continuare Raportul de Contestatii (RC) care va fi apoi avizat de catre reprezentatul legal al GAL. In cazul în care, Comisia de Contestații constată că aceste contestații sunt justificate, aceasta va inainta Presedintelui GAL, si o propunere de corectare a Raportului de Selecție Intermediar. . Totodata, se transmite solicitanților, în aceeași zi sau cel târziu în ziua următoare, Notificarea solicitantului privind contestația depusă (F_07).
· [bookmark: _Toc498050854]Raportul de Selecție Final:
După încheierea termenului de soluționare a contestaților, în baza Raportului Comisiei de Contestații si a eventualelor propuneri de corectare a Raportului de Selectie Intermediar, în termen de maxim 3 zile va fi întrunit Comitetul de Selecție. Acesta va emite Raportul de Selecție Final, numit in continuare Raport de Selectie (RS), în care vor fi înscrise proiectele retrase, neconforme, neeligibile, eligibile neselectate și eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selectie.
Raportul de Selecție Final va fi datat si semnat și de către reprezentant legal al GAL, sau de un alt membru al Consiliului Director al GAL mandatat în acest sens.
Avizarea  Raportului  de  Selecție Final  de  către  reprezentantul  CDRJ  reprezintă  garanția  faptului  că procedura de selecție a proiectelor s-a desfășurat corespunzător și s-au respectat principiile de selecție din fișa măsurii din SDL, precum și condițiile de transparență care trebuiau asigurate de către GAL.
Componența Comitetului de Selecție:
	Partener
	Funcţia în CS
	Tip / Observatii

	PARTENERI PUBLICI 14,28%

	· Membri titular

	COMUNA  OBREJA
	Membru
	Rural

	· Membri supleanti
	
	

	COMUNA SLATINA- TIMIŞ
	Membru suplenat
	Rural

	PARTENERI PRIVATI 85,72%

	· Membri titular

	ZINTUS GREEN POWER SRL
	Membru
	Rural

	MIHUŢ FIRUŢ PFA
	Membru
	Rural

	MUNTEANU CRISTINA- IANA PFA 
	Membru
	Rural

	BARBESCU GIANI PETRISOR II PFA
	Membru
	Rural

	SC Zergy & Mely SRL
	Membru 
	Rural 

	GOJA GRIGORE PFA
	Membru 
	Urban 

	· Membri supleanti

	SILVAŞAN D MIHAI DARIUS PFA
	Membru suplenat
	Rural

	MIHUT LILIANA PFA 
	Membru suplenat
	Rural

	SC DAMONEXIM SRL 
	Membru suplenat
	Rural

	SC AND SILVA IMPEX SRL
	Membru suplenat
	Rural

	SC DOR TIADOR AGRO SRL
	Membru suplenat
	Rural

	AIOANEI MARIA PFA
	Membru suplenat
	Rural



Componența Comisiei de Contestatii:
	Partener
	Funcţia în CS
	Tip / Observatii

	PARTENERI PUBLICI 33%

	· Membri titular

	COMUNA  BUCHIN
	Presedinte
	Rural

	· Membri supleanti
	
	

	COMUNA ZAVOI
	Presedinte
	Rural

	PARTENERI PRIVATI 67%

	· Membri titular

	SC AGA CALOR SRL
	Secretar
	Rural

	TRUICĂ IONELA COSMINA PFA
	Membru
	Rural

	· Membri supleanti

	ROMA M. MIHAI PFA
	Secretar
	Rural

	SC PASTRAVARIA  NARDAN  SRL
	Membru
	Rural


A. Data și modul de anunțare a rezultatelor procesului de selecție (notificarea solicitanților, publicarea Raportului de Selecție):
Raportul de Selecție Final al apelului de selecție (după soluționarea contestațiilor) se publică pe website-ul GAL www.galtaragugulanilor.ro, precum si la sediul Primăriilor din comunele partenere, iar solicitanților li se transmite Notificarea de Selecție Finală (F_08) in max 3 zile lucratoare de la aprobarea Raportului.
B. Solicitanții pot obține informații detaliate la GAL Țara Gugulanilor (Comuna Glimboca, nr.405, județul Caraș- Severin), prin corespondență electronică la adresa galtaragugulanilor@yahoo.com, sau prin telefon: 0374 992 733. De asemenea, la sediul GAL există disponibilitatea pe suport tipărit a tuturor documentelor aferente măsurii lansate.
Informații suplimetare privind accesarea și derularea măsurii 6.4/ 6C Investitii in infrastructura internet broadband din cadrul Strategiei de Dezvoltare locală GAL Țara Gugulanilor sunt cuprinse în Ghidul solicitantului publicat pe site-ul www.galtaragugulanilor.ro.
C. Alte informații pe care GAL Țara Gugulanilor le consideră relevante
Pentru toate Cererile de plată, după primirea de la AFIR  a Notificării cu privire la confirmarea plății, în termen de maximum 5 zile lucrătoare, Beneficiarul are OBLIGAȚIA de a informa GAL Țara Gugulanilor cu privire la sumele autorizate și rambursate în cadrul proiectului.
Pe durata de valabilitate (și monitorizare, în cazul proiectelor de investiții/cu sprijin forfetar) a contractului de finanțare, beneficiarul va furniza GAL- ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.
______________________________________________________________
ASOCIAŢIA GRUPUL DE ACŢIUNE LOCALĂ “TARA GUGULANILOR”
Jud. Caras-Severin, Com. Glimboca Nr.405, CUI 35589333
www.galtaragugulanilor.ro, galtaragugulanilor@yahoo.com, Tel: 0374992733

